Corona - Bedemandens virke - Danske Bedemænd
Danske Bedemænd Fokus på coronavirus Corona – Bedemandens virke
Corona – Bedemandens virke
Bedemændene løser en væsentlig samfundsnyttig opgave samtidig med, at de på bedste vis hjælper de pårørende med at få taget ordentlig afsked. Bedemændene har hver dag kontakt med sundhedsvæsenet, enten på sygehuse, plejehjem, hospice og lign. De har også direkte kontakt med afdødes familie og andre pårørende, som i denne sammenhæng kan udgøre en risiko for smittespredning.
Vores medlemmer er derfor yderst opmærksomme på anbefalingerne fra myndighederne om hvordan de skal forholde sig for at undgå at smitte andre samtidig med at de kan udføre deres virke bedst muligt – set i forhold til denne situation.
Alle bedemænd kan altid kontaktes telefonisk, og i denne tid vælger en række bedemand at holde de fysiske kontorer og forretningslokaler lukket. Skal du i kontakt med en bedemand, så ring først for at aftale nærmere. Du kan finde kontaktoplysninger og oversigt over uddannede bedemænd i hele landet her på sitet.
så meget som muligt aftales pr. telefon frem for ved direkte møder.
højtideligheder begrænses rent deltagermæssigt – ud fra myndighedernes anvisninger.
Kirkelige begravelser og bisættelser
I kirkerne er gudstjenester, møder og aktiviteter blevet aflyst for at undgå smittespredning af COVID -19. Begravelser og bisættelser vil fortsat kunne gennemføres, dog med en række begrænsninger. Først og fremmest ud fra mantraet: Vi skal stå sammen – ved at holde afstand.
Læs Folkekirkens seneste udmelding. Biskoppernes vejledning 18. marts 2020 (ekstern link). Her er et uddrag:
“Begravelser og bisættelser i folkekirken skal ikke overholde en fast deltagergrænse på i alt 10 personer, men der må maksimalt tillades adgang for 1 person pr. 4 kvm gulvareal i kirkens skib. Det betyder, at der maksimalt må være adgang for 50 personer, hvis kirkens skib har et areal på 200 kvm. “
Risikovurdering for COVID-19 smitte i bedemandens virke (opdateret 23. marts 2020)
Bedemanden tager forholdsregler for at beskytte pårørende mod smitte (17. marts 2020)